Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Islamistit ampuivat Gazasta varhain aamulla kaksi rakettia -
kohti Etelä-Israelin asuinyhteisöjä.
Iskua ennen Israel iski ilmasta useisiin Pohjois-Gazan Hamas-asemiin.
Israelissa muisteltiin tänään -
holokaustin kuutta miljoonaa juutalaisuhria.
Tel Avivin yliopiston Kantor-keskus julkaisi vuosiraportin, jonka mukaan -
maailmassa tehtiin 387 antisemitististä iskua vuonna 2018.
Tapausten määrä kasvoi edellisvuodesta 13 prosenttia.
Islamistit ampuivat Gazasta varhain aamulla kaksi rakettia -
kohti Etelä-Israelin asuinyhteisöjä.
Raketit räjähtivät maastossa Sdot Negevin kunnassa -
aiheuttamatta vammoja tai vahinkoa.
Raketti-isku oli ilmeisesti kosto Israelin yöllisistä ilmaiskuista -
Hamasin sotilaskohteisiin Pohjois-Gazassa.
Israelin puolustusvoimat tiedotti, että iskut tehtiin -
useisiin terrorikohteisiin Hamasin sotilasalueella. Iskut olivat vastaus -
räjähde- ja tuhopolttopalloihin, joita lennätettiin Gazasta eilen.
Puolustusvoimat totesi, että Hamas on vastuussa kaikesta, -
mitä tapahtuu Gazassa tai mikä on lähtöisin Gazasta.
Se korostaa suhtautuvansa erittäin vakavasti yrityksiin -
vahingoittaa Israelin siviilejä ja sanoi vastaavansa niihin jatkossakin.
Hamas-islamistijärjestö ei tuoreeltaan vastannut TV7:n kommenttipyyntöön.
Israelissa vietettiin tänään muistopäivää -
holokaustin kuuden miljoonan juutalaisuhrin muistolle.
Juhlallisuudet alkoivat perinteisellä muistotilaisuudella -
Jad Vashem -holokaustimuseossa.
Juhlassa pääministeri Netanjahu lausui, -
että juutalaiskansan nouseminen holokaustin tuhkasta on ihme, -
joka näkyy nyt Israelin juutalaisvaltiossa.
Israel saa tänään osakseen ennennäkemätöntä tunnustusta.
Enkä liioittele sanoessani "ennennäkemätöntä tunnustusta".
Niissä samoissa maissa, -
joiden maaperän kasteli veljiemme ja sisartemme veri.
Jossa olimme ihmistomua.
Diasporassa heikkoutemme syöksi meidät kohtaloomme.
Kotimaassa rakentamamme voima -
teki meistä nousevan globaalin voiman.
Monet, todella monet haluavat läheisiä suhteita kanssamme.
Siksi kun nyt seison tässä -
tuhottujen yhteisöjemme muistopaikan vieressä, -
kansamme uudelleennousun ihme sykähdyttää minua yhä uudelleen.
Netanjahu korosti, -
että vaikka kansa nousi holokaustista ja sitä seuranneista tapahtumista, -
saavutusta ei voi pitää itsestään selvänä: -
On varauduttava vaaroihin, jotka yhä uhkaavat kansakunnan olemassaoloa.
Nousu ei ikinä ole tarinan loppu.
Olemme ylpeitä saavutuksistamme, -
mutta emme sulje silmiämme vaaroilta, jotka ovat edessämme.
Nämä asiat eivät ole ristiriidassa.
Kyse ei ole tekaistusta pelottelusta.
Vaarojen tiedostaminen on elinehto.
Netanjahu toi esiin antisemitismin selvän nousun -
kaikkialla maailmassa, etenkin lännessä.
Raportoitujen tapausten määrä kasvoi 13 prosenttia vuonna 2018, -
kertoo Tel Avivin yliopiston julkaisema tutkimus.
Tilanne on paradoksaalinen.
Yhtäältä juutalaisvaltiota ihaillaan maailmalla.
Toisaalta joillakin sektoreilla juutalaisviha kasvaa.
Äärioikeisto, äärivasemmisto ja ääri-islam -
ovat yksimielisiä vain yhdestä asiasta: juutalaisvihasta.
Antisemitististen iskujen kasvu lännessä huolestuttaa Israelin johtoa, -
mutta Netanjahu sanoi, että vaara idästä, Iran, on vakavampi.
Iran uhoaa avoimesti Israelin tuholla ja tavoittelee sitä aktiivisesti.
Vaaraan, joka kumpuaa juutalaisvihasta lännessä, -
yhdistyy suurempi vaara idästä.
Iran uhkaa meitä jatkuvasti tuhoamisella.
Emme sulje siltä silmiämme, -
mutta emme myöskään pelkää.
Kamppailimme vuosien ajan yksin koko maailmassa -
Iranin vaarallista ydinsopimusta vastaan.
Mutta sinnikkyytemme palkittiin.
Arvostamme todella paljon presidentti Trumpia, -
joka vetäytyi ydinsopimuksesta, määräsi Iranille raskaita pakotteita -
ja muutama päivä sitten luokitteli vallankumouskaartin terrorijärjestöksi.
Iranin suhteen linjamme on selvä: -
sotilaallisesti estämme aktiivisesti Iranin yritykset -
saamasta sotilaallista jalansijaa rajojemme läheisyydessä.
Ja diplomaattisella rintamalla: -
painostamista, painostamista ja lisää painostamista.
Kohdatessaan tuhoamisuhkauksia Israel ei tarjoa päätään katkaistavaksi.
Kansainvälistä holokaustin muistopäivää vietetään tammikuussa,
mutta Israel viettää sitä heprealaisen kalenterin mukaan -
vuoden 1943 Varsovan geton kansannousun vuosipäivänä.
Se oli merkittävin, tuhoon tuomittu vastarintayritys holokaustin aikana.
Se muovasi Israelin kansallishenkeä -
kuvastaen vahvuutta ja vapaustaistelua tuhon edessä.
Tel Avivin yliopiston Euroopan juuta- laisten tutkimuksen Kantor-keskus -
julkaisi vuosiraportin, joka luettelee 387 antisemitististä iskua v:lta 2018.
Määrä kasvoi 13 prosenttia edeltävästä vuodesta.
Eniten iskuja oli lännen suurissa demokratioissa, -
kuten USA:ssa, Ranskassa, Britanniassa ja Saksassa.
Iskuista valtaosa oli äärioikeiston, äärivasemmiston -
ja islamistien tekemiä, raportti kertoo. Raportti varoittaa myös merkeistä, -
että antisemitismi on kasvussa valtaväestön keskuudessa.
Kantor-keskuksen johtaja ja Jad Vashemin päähistorioitsija -
professori Dina Porat korosti, ettei tapausten määrästä näe sitä, -
että tapaukset ovat raaistuneet.
Hän lisäsi myös, että fyysisen väkivallan lisäksi -
maailman juutalaisväestö kärsii myös vihapuheen ilmapiiristä.
Sen vuoksi juutalaisia on alkanut muuttaa pois turvallisuussyistä.
Julkisilla foorumeilla, etenkin sosiaalisissa verkoissa, -
ei näe väkivaltaa ja varsinaisia tapauksia, -
mutta kylläkin paljon vihapuhetta, loukkauksia, -
uhkauksia ja henkilökohtaisia hyökkäyksiä, -
jotka luovat ilmapiirin. Tuo ilmapiiri on juutalaisista -
paljon taakoittavampi ja raskaampi kuin väkivalta.
Yhdessä nuo kaksi, väkivalta -
ja raskas kielteinen ilmapiiri heitä vastaan ― juutalaiset lähtevät.
Juutalaisia lähtee Ranskasta, Englannista.
Tänä vuonna jo Skotlannistakin. Se on uutta.
Raportti luetteli 387 tapausta. Mukana oli fyysisiä hyökkäyksiä -
aseen kanssa tai ilman, tuhopolttoja, vandalismia -
ja uhkauksia juutalaisia, synagogia tai muita juutalaiskohteita kohtaan.
Pelkästään Yhdysvalloissa raportoitiin yli sata tapausta.
Kiitos seurasta!
Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa. Huomiseen.
Suomennos: Marianne Tenetz